14. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 1307/Τ.5 της 22 Φεβρ./9 Μαρτ.  1967  (ΦΕΚ Β΄ 165) Περί καθορισμού καταβλητέας εισφοράς εις το Ταμείον Ασφαλίσεως Τυπογράφων και Μισθωτών Γραφικών Τεχνών δι’ εξαγοράν χρόνου υπηρεσίας Αιγυπτιωτών, εκ Τουρκίας κλπ. Ελλήνων και τρόπου εξοφλήσεως εις δόσεις του ποσού εξαγοράς αναγνωριζομένης υπηρεσίας. Έχοντες υπ’όψιν: 1)Τας διατάξεις της παρ. 5 του άρθρ. 2 του Ν.Δ. 4577/1966, «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2)Τας διατάξεις των Ν.Δ. 4377/64, 4378/64, 4581/1966 και της παρ. 1 του άρθρ. 2 του Ν.Δ. 4577/66. 3)Γνώμην του Διοικητικού Συμβουλίου του Ταμείου Ασφαλίσεως Τυπογράφων και Μισθωτών Γραφικών Τεχνών, υποβληθείσαν ημίν δια της υπ’ αριθ. 79/5.1.67 αναφοράς του Ταμείου, αποφασίζομεν: 1.Όπως ο κατά τας διατάξεις των Ν.Δ. 4377/64, 4378/1964, 4581/66 και του άρθρ. 2 του Ν.Δ. 4577/66 αναγνωριζόμενος ως συντάξιμος χρόνος της εν Αιγύπτω, Τουρκία, Β. Ηπείρω και Ρουμανία, απασχολήσεως των περί ων αύται προσώπων, των απασχοληθέντων εις τας χώρας ταύτας εις εργασίαν ασφαλιστέαν παρά τω Ταμείω Ασφαλίσεως  Σελ.1954 Τεύχος 1206-Σελ.92 Τυπογράφων και Μισθωτών Γραφικών Τεχνών, εξαγοράζεται επί τη καταβολή υπό του ενδιαφερομένου δι’ εκάστην αναγνωριζομένην ημέραν προϋπηρεσίας εισφοράς ίσης εις ποσοστόν προς το σύνολον της εισφοράς υπέρ του Κλάδου Συντάξεων (αναπηρίας, γήρατος, θανάτου), της ισχυούσης ή μελλούσης να ισχύση κατά τον χρόνον της υποβολής της σχετικής αιτήσεως. 2.Αι εισφοραί εξαγοράς της, εις τας ανωτέρω χώρας υπηρεσίας, υπολογίζονται επί τη βάσει του ημερομισθίου του ανειδικεύτου εργάτου και του ποσοστού εισφοράς του ισχύοντος κατά τον χρόνον της υποβολής της αιτήσεως. 3.Δια την μετατροπήν των ετών ή μηνών υπηρεσίας εις ημέρας εργασίας εν ασφαλίσει, λογίζονται πραγματοποιηθείσαι 300 ημέραι εργασίας, καθ’ έκαστον έτος ή 25 καθ’ έκαστον μήνα. 4.Η καταβολή του, δια την ανωτέρω εξαγοράν απαιτουμένου ποσού, δύναται να ενεργηθή είτε εφ’ άπαξ εφ’ όσον επιθυμεί τούτο ο ενδιαφερόμενος, είτε εις 72 μηνιαίας δόσεις. «5».Η καταβολή των μηνιαίων δόσεων δια την αναγνωριζομένην προϋπηρεσίαν άρχεται εντός τριάκοντα ημερών από της κοινοποιήσεως της αποφάσεως, περί αναγνωρίσεως του δικαιώματος εξαγοράς χρόνου υπηρεσίας. «6».Εν περιπτώσει καθυστερήσεως καταβολής δόσεως τινός το ποσόν ταύτης επιβαρύνεται δια των υπό της παρ. 1 του άρθρ. 3 του Ν.Δ. 3762/1957 προβλεπομένων προσθέτων τελών. Ο χρόνος εις ον ανάγεται η μη καταβληθείσα εκπρόθεσμος δόσις δεν αναγνωρίζεται ως συντάξιμος, προ της πλήρους εξοφλήσεως ταύτης μετά των κατά τα άνω προσαυξήσεων εκ προσθέτων τελών. «7».Εν περιπτώσει επελεύσεως του ασφαλιστικού κινδύνου προ της παρόδου του χρόνου του καθορισθέντος δια την καταβολήν των δόσεων, το ποσόν των υπολειπομένων και μη καταστασών απαιτητών δόσεων, συμψηφίζεται προς το ποσόν των συντάξεων, ας δικαιούται ο συνταξιούχος αναδρομικώς, δια το χρονικόν διάστημα μέχρι τέλους του μηνός εντός του οποίου έλαβε χώραν η κοινοποίησις αυτώ της αποφάσεως περί απονομής της συντάξεως. Εν υπάρξει υπολοίπου οφειλής μετά των κατά τα άνω συμψηφισμόν, το υπόλοιπον τούτων εξοφλείται δι’ ίσων μηνιαίων δόσεων παρακρατουμένων εκ της συντάξεως, ο αριθμός των οποίων, οριζόμενος δι’ αποφάσεως του Δ.Σ. του Ταμείου δεν δύναται να είναι ανώτερος των 72 του ποσού πάντως εκάστης δόσεως, μη δυναμένου να υπερβή το 1/4 της καταβαλλομένης συντάξεως ουδέ να υπολείπεται των 200 δραχμών». Αι παρ. 5, 6 και 7 αντικατεστάθησαν, ως άνω δια της παρ. 1 της υπ’ αριθ. 27/Οικ. 8093 της 12/30 Οκτ. 1971 αποφ. Υπ. Κοινων. Υπηρεσιών (ΦΕΚ Β΄ 871).Δια της παρ. 2 της αποφάσεως ταύτης, ανεκλήθη αφ’ ης ίσχυσεν, η υπ’ αριθ. 27/3823 της 24 Μαΐου/9 Ιουν. 1971 ομοία ΦΕΚ (Β΄ 428), δι’ ης ετροποποιούντο αι προηγούμεναι παρ. 6 και 7. 39.Ο.η.12-14 Ταμείο Ασφαλίσεως Τυπογράφων και Μισθωτών Γραφικών Τεχνών(ΤΑΤ & ΜΓΤ) 